== Historie ==
Hr. Niels Juul af [[Jylland]] nævnes [[1285]] blandt de ti af landets fornemste mænd, der beedigede, at [[Als]] hørte til kongeriget. Hans søn, [[Esger Juul]] (død 1325), blev tidlig [[kannik]] i [[Ribe]], stod på [[Erik Menved]]s side i striden med [[Jens Grand]] og havde vistnok en væsentlig andel i, at denne strid blev bilagt. Han belønnedes [[1306]] med [[Århus Stift|Århus bispestol]], udnævntes [[1310]] til [[ærkebiskop]] i [[Lund Stift|Lund]] og deltog året efter i [[koncilet i Vienne]]. Som den danske kirkes overhoved forstyrredes hans gode forhold til kongen. Efter et åbent brud flygtede han [[1317]] til [[Hammershus]], hvorfra han [[Bandlysning|lyste]] kong Erik i band, og drog sidst på året videre til [[Pommern]]. Efter [[Christoffer 1.|Christoffer I's]] tronbestigelse vendte Esger Juul tilbage [[1321]] og udsonedes snart med den ny konge, som han dog heller ikke kom til at stå i noget godt forhold til.
Historie